ตำบลห้วยกะปิ

ห้วยกะปิ เป็นตำบลหนึ่งในอำเภอเมืองชลบุรี จังหวัดชลบุรี อยู่ห่างจากศาลากลางจังหวัดประมาณ 5 กิโลเมตร มีเนื้อที่รวมทั้งสิ้นประมาณ 14.5 ตารางกิโลเมตร (9,062 ไร่) พื้นที่ตำบลอยู่ในความรับผิดชอบขององค์การปกครองส่วนท้องถิ่น 3 หน่วยงาน คือ เทศบาลเมืองแสนสุข เทศบาลเมืองอ่างศิลา และเทศบาลตำบลห้วยกะปิ ซึ่งครอบคลุมพื้นที่บางส่วนของตำบลห้วยกะปิ

 ประวัติ 
ตำบลนี้มีลำห้วยใหญ่ อันเกิดจากทิวเขาเขียวไหลผ่านตำบลหนองข้างคอกลงสู่ชลบุรี ที่ตำบลห้วยกะปิ ปัจจุบันพื้นที่ชายทะเลงอกออกไปมากลำห้วยนี้จึงไหลผ่านตำบลเสม็ดแล้วลงสู่อ่าวชลบุรี ลำห้วยนี้อยู่ทางด้านเหนือของโรงเรียนบ้านห้วยกะปิในปัจจุบัน

ในสมัยโบราณลำห้วยนี้อุดมสมบูรณ์ไปด้วย กุ้งเคย ชาวบ้านในแถบนี้ได้อาศัยจับกุ้งเคย ในลำห้วยมาทำกะปิขายเป็นอาชีพ ห้วยนี้จึงได้ชื่อว่า ห้วยกะปิตามชื่อของอาชีพคนทำกะปิในสมัยนั้น จากนั้นประชาชนได้นำเอาชื่อลำห้วยนี้ มาตั้งเป็นชื่อตำบลอีกที่หนึ่ง นับตั้งแต่นั้นเป็นตำบลนี้จึงได้ชื่อว่า ตำบลห้วยกะปิ

 ที่ตั้งและอาณาเขต 
ตำบลห้วยกะปิมีอาณาเขตติดต่อกับตำบลข้างเคียง ดังนี้
 ทิศเหนือ ติดกับตำบลบ้านสวน (อำเภอเมืองชลบุรี)
 ทิศใต้ ติดกับตำบลเหมืองและตำบลแสนสุข (อำเภอเมืองชลบุรี)
 ทิศตะวันออก ติดกับตำบลหนองข้างคอก (อำเภอเมืองชลบุรี)
 ทิศตะวันตก ติดกับตำบลเสม็ด (อำเภอเมืองชลบุรี)

 การแบ่งเขตการปกครอง 
 การปกครองส่วนภูมิภาค 
ตำบลนี้แบ่งออกเป็น 7 หมู่บ้าน ดังนี้ 
 หมู่ที่ 1 บ้านทุ่งสระ อยู่ในเขต ทต. ห้วยกะปิ
 หมู่ที่ 2 บ้านห้วยกะปิ อยู่ในเขต ทต. ห้วยกะปิ
 หมู่ที่ 3 บ้านหนองสมอ อยู่ในเขต ทต. ห้วยกะปิ
 หมู่ที่ 4 บ้านชากพุดซา อยู่ในเขต ทต. ห้วยกะปิ
 หมู่ที่ 5 บ้านหนองกระเสริม อยู่ในเขต ทต. ห้วยกะปิ ทม. แสนสุข และทม. อ่างศิลา
 หมู่ที่ 6 บ้านไร่ไหหลำ อยู่ในเขต ทต. ห้วยกะปิ และทม. อ่างศิลา
 หมู่ที่ 7 บ้านมาบหวาย อยู่ในเขต ทต. ห้วยกะปิ

 การปกครองส่วนท้องถิ่น 
ท้องที่ตำบลห้วยกะปิ ประกอบด้วยองค์กรปกครองส่วนท้องถิ่น 3 แห่ง ได้แก่
 เทศบาลเมืองแสนสุข
 เทศบาลเมืองอ่างศิลา 
 เทศบาลตำบลห้วยกะปิ 

 ประชากร 
จากการสำรวจเมื่อปี พ.ศ. 2566 ในเขตเทศบาลตำบลห้วยกะปิมีประชากร 17,395 คน ตำบลห้วยกะปิในเขตเทศบาลเมืองแสนสุข 890 คน และตำบลห้วยกะปิในเขตเทศบาลเมืองอ่างศิลา 7,523 คน รายละเอียดตามตารางมีดังนี้

 องค์การปกครองส่วนท้องถิ่น  ชาย  หญิง  รวม  จำนวนบ้าน ตำบลห้วยกะปิในเขตเทศบาลเมืองแสนสุข  408  482  890  391 ตำบลห้วยกะปิในเขตเทศบาลเมืองอ่างศิลา  3,403  4,120  7,523  4,742 ตำบลห้วยกะปิในเขตเทศบาลตำบลห้วยกะปิ  8,096  9,299  17,395  12,013 รวม  11,907  13,901  25,808  17,146ที่มา: สำนักบริหารการทะเบียน กรมการปกครอง

 สถานที่สำคัญ 
 วัดเขาดิน
 วัดเขาเชิงเทียนเทพาราม
 โรงเรียนสารสาสน์วิเทศบูรพา
 วิทยาลัยเทคนิคบางแสน

 อ้างอิง 

 แหล่งข้อมูลอื่น 
 เว็บไซต์เทศบาลตำบลห้วยกะปิ 
 เว็บไซต์เทศบาลเมืองแสนสุข
 เว็บไซต์เทศบาลเมืองอ่างศิลา

ห้วยกะปิ